બક્ષીબાબુને હમણાં-હમણાંથી ના વાચવાનું પરિણામ કે તેઓ ગઈકાલ રાત મારાં સ્વપ્નમાં આવ્યાં અને પછી શું-શું થયું તે વાંચો અમારી જુબાની.. બક્ષી: ઉઠ ઉલ્લુનાં પટ્ઠા, મારી પુસ્તકો પર બળાત્કાર કરનાર આટલી ચેનની નીંદ કેમ સૂઈ શકે? હું: ઔહ, બક્ષીબાબુ! આપ? મતલબ કે બક્ષીનું ભૂત? બક્ષી: બક્ષીનું ભૂત તો સાહિત્યમાં ફરે છે. હું તો આત્મા છું અક્કલના ઓથમીર.. બક્ષીનાં શરીરમાં એકવાર આવી ગઈ અને જીવનમાં બધું જેમ એકેક વાર જ આવે છે તેમ ચેહરા પર શીતળાનાં ડાઘવાળુ ઠીંગણું શરીર છોડી હું એકવારમાં ચાલ્યો ગયો. અસ્તિત્વવાદી, માકિર્સસ્ટ, માંસ-મદીરા ખાનારો-પીનારો, ગાળો બોલતો, ગુજરાતીની નપુંસકતા માટે નફરત કરતો, હિન્દી-ગુજરાતી-ઉર્દૂનું મિશ્રણ બોલનારો-લખનારો, વારંવાર